Randaberg prestegjeld

Randaberg prestegjeld var et prestegjeld tilhørende Tungenes prosti. Det omfattet sogn i Randaberg og Kvitsøy kommuner i Rogaland fylke, og hovedkirken var Randaberg kirke.

Randabergs kirkesogn er nå en del av Randaberg kirkelige fellesråd, og underlagt Tungenes prosti i Stavanger bispedømme i Den norske kirke.

Historikk 

Randarbergs sókn (norrønt) har sin opprinnelse fra kristningen av landet. Randaberg antas å være lagt under Stavanger i førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden.

I forbindelse med byutvidelsen i 1849 ble ved kgl. res. av 19. august 1848 Stavanger prestegjeld delt. Randaberg sogn og den delen av Frue sogn som ikke var innlemmet i Stavanger by ble opprettet som eget Hetland prestegjeld, med virkning fra 1. januar 1849.

Randaberg prestegjeld ble opprettet i 1. januar 1966 ved at Randaberg sogn ble utskilt fra Hetland og fikk tilført Kvitsøy sogn fra Rennesøy.

Randaberg prestegjeld tilhørte Jæren prosti inntil 1. mai 1997, da det ble overført til det nye Tungenes prosti.

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

Ved avviklingen bestod Randaberg prestegjeld av menighetene i Randaberg, Kvitsøy og Grødem.

Referanser

Randabergs historie
Religion i Rogaland
Prestegjeld i Stavanger bispedømme